સમાચારપત્રોના વચ્ચે અચાનક જાણે શિવનો ચહેરો ઉપસી આવ્યો. ‘બળાત્કાર ‘ શબ્દ જોડે શિવના વિચારો સંકળાઈ ગયા. રુકસારનો ચહેરો તણાયો અને શરીર થોડું ઢીલું પડ્યું. શિવની નજર સામે વિતાવેલા પાંચ દિવસો એક પછી એક આંખો સામે ઊભા થઈ ગયા. શરીર વિચિત્ર રીતે વ્યાકુળ થઈ ઉઠ્યું. પલંગ ઉપરથી સફાળી ઊભી થઈ રુકસાર આખા ઓરડાનાં ચક્કર કાપવા લાગી. મુંઝવણથી ઘેરાયેલા હૈયા જોડે શરીર ફરીથી પલંગ ઉપર પછડાયું. મગજમાં વિચારોની ગતિ બમણી થઈ ઊઠી.